**6.2.5. Τα πολιτικά κόμματα.**

**Τι εννοούμε με την έννοια πολιτικό κόμμα;**

<< Είναι ενώσεις πολιτών που έχουν ως **σκοπό** τον επηρεασμό και κυρίως την **κατάκτηση** της εξουσίας, με απώτερο στόχο να **εφαρμόσουν** το πρόγραμμά τους>>.

**Γιατί *είναι σημαντικοί πολιτικοί θεσμοί;***

Είναι σημαντικοί πολιτικοί **θεσμοί** απαραίτητοι για τη λειτουργία της **δημοκρατίας**. Κάθε κόμμα προσπαθεί να **διαφοροποιηθεί** ως προς την ιδεολογία και τιςαπόψεις σχετικά με την **οργάνωση** της οικονομίας και γενικότερα της κοινωνίας.

Μέσα από αυτά μπορεί να εκφραστεί η λαϊκή κυριαρχία. Χωρίς τα κόμματα **καταργείται** η δημοκρατία.

**Για ποιους λόγους οι σύγχρονες δημοκρατίες και τα πολιτικά**

**κόμματα έχουν υποχρέωση να αναπτύξουν τη δημοκρατική πολιτική παιδεία στους πολίτες;**

Η δημοκρατική πολιτική παιδεία **δίνει** στον νέο την **δυνατότητα** να **κατανοήσει** την οικονομική, πολιτική και κοινωνική πραγματικότητα στην οποία ζει.

Χωρίς αυτήν οι πολίτες **πέφτουν** θύματα **δημαγωγίας** και **φανατισμού** και καταλήγουν πολιτικά **απαθείς**.

**Γιατί τα πολιτικά κόμματα μπορούν να αποτελέσουν πολιτικό**

**σχολείο;**

Διότι παρά τις πολλές αδυναμίες τους οι νέοι μπορούν να **μάθουν** να συνομιλούν, να συμμετέχουν, να συναποφασίζουν και να συνυπάρχουν.(βλ. παράθεμα σελ.74-75)